**SZERTARTÁSREND**

**SZENTMISE KERETÉBEN**

*Az evangélium után az ígéretre készülők* ***FELELŐSE*** *(egy kiválasztott személy közülük) a szentmisét celebráló paphoz fordul:*

Atyám, az itt megjelent jelöltek e szentmise keretében, ....... ünnepén ígéretet kívánnak tenni az anyaméhben halállal fenyegetett gyermekek lelki adoptálásának megkezdésére.

**Pap:** Kéréseteknek helyt adok, mivel ez ígéret által a meg nem született gyermekek életének védelmét kívánjátok szolgálni, akiket a halál veszélye fenyeget. Lépjenek az oltárhoz, hogy ígéretüket letegyék.

*Minden adoptáló közelebb lép az oltárhoz.*

**Pap:** Alázatosan kérjük Istent, a mi Atyánkat, hogy testvéreink ígéreteiket teljesíteni tudják, és ezáltal őrködhessenek a megfogant, de még meg nem született gyermekek élete felett. Kérjük a Szentlelket, adja meg a kitartás ajándékát azoknak, akik most ígéretet tesznek.

**(Szentlélekhívó ének)**

**Pap:** (*a szentbeszéd végén*)

Kedves Testvéreim! Az ébredő emberi élet felett fogtok őrködni. E szándékra felajánlott imáitokkal és önmegtagadásaitokkal segítitek az Egyházat abban a küzdelemben, melyet a magzatgyilkosságokat sugalló sátánnal folytat. Figyeljetek a Szentlélekre, aki erre a lelki adományozásra indított benneteket, és mindegyiktek védje „saját” gyermekét; óvja a gyilkosok kezeitől; legyenek minden adoptált gyermek felett imáitok, szentáldozásaitok, böjtjeitek és áldozataitok; találjatok mindebben örömet és erőt, és Jézus Krisztus által ajánljátok fel minden nap lelki adományotokat – a lelki adoptálást.

*Ezután az ígéretet tevőknek átnyújtják* KRISZTUS VILÁGOSSÁGÁT.

**Pap:** Vegyétek Krisztus világosságát! A dicsőségben feltámadt Krisztus fénye űzze el szívünk és értelmünk minden sötétségét!

*A pap a meggyújtott húsvéti gyertyával (vagy az arról meggyújtott kisebb gyertyával) a sorban első jelölthöz lép és meggyújtja a térdelő kezében tartott gyertyát. Ezután a felelős veszi át a gyertyát és sorban meggyújtja a többi gyertyát is.*

**Pap:** Áldalak téged, Atyám, mennynek és földnek Ura, mert elrejtetted ezeket a bölcsek és okosak elől, és a kisdedeknek jelentetted ki. Igen Atyám, így tetszett Neked.

*Megkezdődik az* ***ígérettétel,*** *amennyiben azt nem előzi meg a keresztségi ígéretek megújítása. A pap fölolvassa az ígéret következő szakaszait, melyet a jelöltek hangosan ismételnek.*

Szentséges szűz, Istenanya, Mária, / összes Angyalok és Szentek, / a meg nem születettek védelmében való segítségnyújtás vágyától vezetve, / elhatározom és ígérem, / hogy ... (dátum) -tól kezdődően, / ... (pl. Gyümölcsoltó Boldogasszony) ünnepe alkalmából, / lélekben adoptálok egy gyermeket, / akinek nevét egyedül Isten ismeri. / 9 hónapon át, minden nap imádkozom élete megmentéséért, / valamint azért, / hogy születése után törvényes és tisztességes életet élhessen. /

Imáim e szándékra a következők lesznek: / a rózsafüzér egy titka, / önkéntes felajánlásaim, / és az az ima, melyet ma először mondok el:

**Uram Jézus! Édesanyád, Mária közbenjárására, aki szeretettel szült világra téged, valamint Szent Józsefnek, a bizalom emberének közbenjárására, aki születésed után gondoskodott rólad – kérlek téged annak a meg nem született gyermeknek érdekében, akit lélekben adoptáltam, és akit a halál veszélye fenyeget. Kérlek, adj szüleinek szeretetet és bátorságot, hogy meghagyják gyermekük életét, melyet te magad rendeltél számára. Ámen.**

**Pap:** Könyörögjünk!

Istenünk, az élet és a jóság forrása! Te, aki elküldted Fiadat, az Élet Igéjét – hallgasd meg kéréseinket, áldd meg mindazokat, akik ma ígéretet tettek, és add, hogy a Te kegyelmed segítségével megtartsák, amit ígértek. Krisztus, a mi Urunk által.